== Klubkarriere ==
=== FC Midtjylland ===
Heiselberg spillede som helt ung i klubberne Strellev/Lyne GU og Tarm IF. Senere tog han til [[FC Midtjylland]]. Efter en fantastisk 2020-21-sæson på FC Midtjyllands U-19-hold, underskrev han en femårig kontrakt med klubben i 2021 og frem til 2026.<ref>https://www.facebook.com/fcmidtjyllandakademi/posts/2555270151286110/</ref> I hele 2021-22 sæsonen fik Heiselberg ikke en eneste kamp for førsteholdet og derfor i sommeren 2022 blev han lejet ud til [[1. division (fodbold)|1. divisions klubben]] [[FC Fredericia]] som skulle vare helt til sommeren 2023.<ref>https://fcfredericia.dk/nyheder/2022/fc-fredericia-lejer-frederik-heiselberg-i-fc-midtjylland/</ref>
=== Lån til Fredericia ===
Den 16. juli 2022 blev Heiselberg lejet ud fra [[FC Midtjylland]] til [[FC Fredericia]] i [[1. division (fodbold)|1. division]] indtil sommeren 2023 for at få mere erfaring. Den 23. juli 2022 fik Heiselberg senior-debut for Fredericia, da han blev indskiftet for [[Patrick Egelund]] i det 55. minut mod [[Nykøbing FC]].<ref>https://www.transfermarkt.com/nykobing-fc_fc-fredericia/index/spielbericht/3836486</ref> Den 29. juli 2022 startede han inde for første gang mod klubben [[Næstved Boldklub|Næstved BK]] i et 1-0 nederlag.<ref>https://www.transfermarkt.com/fc-fredericia_naestved-boldklub/index/spielbericht/3836490</ref> Den 11. september 2022 scorede han sit første mål for klubben som indskifter mod [[Hobro IK Fodbold|Hobro IK]] i en 3-1 sejr.<ref>https://fcfredericia.dk/nyheder/2022/frederik-heiselberg-dejligt-at-faa-scoret-mit-foerste-maal/</ref> Heiselberg og Fredericia skulle den 2. oktober 2022 spille [[DBU Pokalen|pokalkamp]] imod klubben [[Broager UI]] fra [[Fodbold i Danmark|de lavere danske amatør-rækker]]. Heiselberg scorede [[hattrick]] i kampen.<ref>https://www.sofascore.com/broager-ui-fc-fredericia/cBsaUtd#10466886</ref> Han scorede først i det 21. minut, så det 30. minut, og også i det 57. minut. Kampen endte 8-0 og Fredericia gik videre i turneringen.
=== Returnerer til FC Midtjylland ===
Den 4. januar 2023 forlængede [[FC Midtjylland]] Heiselbergs kontrakt og valgte at slutte låneopholdet i [[FC Fredericia]].<ref>https://www.fcm.dk/nyheder/lokalt-stortalent-forlaenger-og-returnerer/</ref> Heiselberg fik debut for FC Midtjylland i en imponerende 1-1 kamp mod [[Sporting Clube de Portugal|Sporting CP]], hvor han startede inde, men blev udskiftet i det 59. minut i stedet for [[Oliver Sørensen (fodboldspiller)|Oliver Sørensen]].<ref>https://www.fcm.dk/nyheder/heiselberg-efter-debut-stolt-over-at-spille-en-saa-stor-kamp/</ref> Heiselberg scorede sit første mål for FCM den 31. marts 2023 imod [[Odense Boldklub|OB]] i en 3-1 sejr.<ref>https://bold.dk/fodbold/nyheder/heiselberg-fik-sit-forste-superliga-mal-noget-jeg-har-dromt-om</ref>
Levende_personer